삼성 로고(Lettermark)

**Kontaktai:**

Eglė Tamelytė

„Samsung Electronics Baltics”

Tel: +370 694 14 575

[e.tamelyte@samsung.com](mailto:e.tamelyte@samsung.com)

**Pristatytas „Galaxy S25 FE“ išmanusis telefonas: flagmanų privalumai už prieinamą kainą**

**Rugsėjo 4 d. technologijų bendrovė „Samsung“ pristatė „Galaxy S25 FE“ – naują „Galaxy S25“ serijos išmanųjį telefoną, kuris flagmanų lygio dirbtinio intelekto (DI) funkcijas pasiūlys kur kas platesnei auditorijai. Naujasis modelis yra pirmasis „Galaxy S“ serijos išmanusis su „One UI 8“ vartotojo sąsaja ir už prieinamą kainą suteikia prieigą prie pažangiausių „Galaxy AI“ sprendimų.**

„Galaxy S25 FE“ žadina vartotojų kūrybingumą, pasiūlydamas DI paremtą kamerų sistemą bei galimybę lengvai pašalinti nepageidaujamus objektus nuotraukose ar triukšmą vaizdo įrašuose. Tam, kad visas šias galimybes galėtumėte išnaudoti visą dieną, telefonas aprūpintas galinga 4900 mAh baterija ir 45W greitojo įkrovimo funkcija. Be to, patobulinta aušinimo sistema garantuoja, kad įrenginys neperkais, atliekant net ir sudėtingiausias kūrybines užduotis.

**Kasdienybę palengvinantis DI**

„Galaxy S25 FE“ DI funkcijos veikia intuityviai. Telefonas supranta, ką sakote, ką matote ekrane ir ką jame paliečiate, todėl gali atlikti užduotis už jus.

Pavyzdžiui, aktyvavę „Gemini Live“ asistentą, galite nukreipti telefoną į drabužius ir paklausti: „Ką turėčiau susikrauti į lagaminą, atsižvelgiant į orus Seule?“. Telefonas pažiūrės į jūsų garderobą, patikrins oro prognozę ir pateiks konkretų atsakymą, tarsi patarimą duodantis draugas.

Tuo metu „Now Bar“ funkcija svarbiausią informaciją atvaizduoja be būtinybės jos ieškoti skirtingose programėlėse ar jų languose. Ji užrakinimo ekrane realiuoju laiku pateikia aktualius pranešimus, muzikos valdymą, aktyvius režimus ar kasdienes rutinas. Šį funkcionalumą papildo „Now Brief“ funkcija, kuri kiekvieną rytą pateikia suasmenintą dienos suvestinę – nuo eismo sąlygų ir suplanuotų susitikimų iki priminimų ir fizinio aktyvumo statistikų.

Žaidžiantiems žaidimus ypač pasitarnaus „Paieška apibrėžiant su „Google“ funkcija. Atsidūrus aklavietėje, užteks ekrane apibraukti bet kokį objektą ar iššūkį ir išmanusis akimirksniu pateiks naudingų taktinių patarimų specialiame langelyje, kuris nepertrauks žaidimo. O kad visos minėtos DI funkcijos nepakenktų vartotojo privatumui, „Knox Enhanced Encrypted Protection“ (KEEP) šifravimas ir „Personal Data Engine“ (PDE) sprendimas užkerta kelią asmeninių duomenų nutekėjimui.

**Kamera, kuri išlaisvina kūrybiškumą**

„Galaxy S25 FE“ kamera su DI yra paremta „ProVisual Engine“ technologija, tad leidžia fotografuoti kaip profesionalui, net jei niekada to nedarėte. Patobulinta 12 MP priekinė kamera užtikrina dar ryškesnes asmenukes, o „Super HDR“ režimas vaizdo įrašuose perteikia tikroviškas spalvas ir kontrastą. Fotografuojant prasto apšvietimo sąlygomis pasitelkiami triukšmo mažinimo algoritmai, o funkcija „Generatyvinis redagavimas“ padeda greitai pašalinti fone atsiradusius nereikalingus objektus.

Ieškantiems daugiau kūrybinės raiškos, „Portretų studija“ transformuoja portretines nuotraukas į stilizuotus meno kūrinius – komiksų, akvarelės, piešinio ar net 3D animacijos stiliumi. Be to, „Instant Slow-mo“ vienu paspaudimu sulėtina bet kurį vaizdo įrašą.

Norint greitai redaguoti vaizdo turinį, praverčia funkcija „Automatinis apkarpymas“, kuri automatiškai atrenka geriausias akimirkas. O „Garso trintukas“ suteikia galimybę iš vaizdo įrašo pašalinti foninį triukšmą – vėją, balsus ar kitus trikdančius garsus. Visi šie įrankiai padeda lengvai sukurti įspūdingą vaizdo turinį tiesiog telefone.

**Patikimas našumas, išgrynintas dizainas**

Naujasis „Galaxy S25 FE“ sukurtas taip, kad atlaikytų kasdienio gyvenimo tempą – tiek darbo metu, tiek pramogaujant. 4900 mAh talpos baterija užtikrina, kad įrenginys veiktų visą dieną, o 45W greitasis įkrovimas leidžia vos per keliasdešimt minučių papildyti didžiąją jos dalį.

Sklandų veikimą padeda palaikyti patobulinta aušinimo sistema su daugiau nei 10 proc. didesne garų kamera. Ji efektyviai paskirsto šilumą po visą korpusą net tada, kai vienu metu naudojamos kelios DI funkcijos, žaidžiami žaidimai ar redaguojamas turinys.

Naujojo modelio korpusas sukurtas ne tik estetiškai, bet ir patikimai. Įrenginys išlaiko „Galaxy S“ linijai būdingą siluetą, tačiau pasižymi sustiprinto aliuminio rėmu, tuo pat metu išlikdamas plonas ir malonus naudoti. Prie to prisideda ir 6,7 colių „Dynamic AMOLED 2X“ ekranas su 120 Hz atsinaujinimo dažniu, kuris užtikrina ne tik itin sklandų slinkimą, bet ir ryškų, detalų vaizdą.

Telefono ilgaamžiškumą užtikrina „Samsung“ įsipareigojimas net 7 kartus teikti operacinės sistemos ir 7 metus saugumo atnaujinimus.

„Galaxy S25 FE“ prekyba Lietuvoje prasidės rugsėjo 4 d. Pirkėjai galės rinktis iš tamsiai mėlynos, ledinės, juodos ir baltos spalvų, o kartu su išmaniuoju telefonu bus suteikiama ir 6 mėn. trukmės nemokama „Gemini Advanced“ DI įrankių plano prenumerata.